Sotsiaalministeerium

info@sm.ee Meie 01.11.2024 nr 4/179

**Pöördumine seoses töötervishoiuarsti teenuse**

**kättesaadavuse probleemiga**

Lugupeetud Riina Sikkut!

Eesti Kaubandus-Tööstuskoda (edaspidi: Kaubanduskoda) pöördus 25.09.2024 kirjaga nr 4/153 Sotsiaalministeeriumi poole seoses töötervishoiuarsti teenuse kättesaadavuse probleemiga ning tegime probleemi leevendamiseks taaskord ettepaneku anda perearstidele võimalus pakkuda teatud juhtudel töötervishoiuteenust.

Märgukirjale ja selgitustaotlusele vastamise ning kollektiivse pöördumise esitamise seaduse § 6 kohaselt tuleb märgukirjale või selgitustaotlusele vastata viivitamata, kuid mitte hiljem kui 30 kalendripäeva jooksul selle registreerimisest. Käesoleval juhul ei ole Kaubanduskoja 25.09.2024 esitatud pöördumisele saanud Sotsiaalministeeriumilt vastust 30 kalendripäeva jooksul. Kinnitame, et ootame oma pöördumisele Sotsiaalministeeriumi vastust. Vajadusel oleme valmis ka kohtuma ja oma ettepanekut täiendavalt selgitama.

**Soovime teada, millal on oodata Sotsiaalministeeriumi vastust Kaubanduskoja 25.09.2024 pöördumisele seoses töötervishoiuarsti teenuse kättesaadavuse probleemiga. Loodame, et vastus jõuab meieni peagi.**

Lugupidamisega

/allkirjastatud digitaalselt/

Mait Palts

Eesti Kaubandus-Tööstuskoja peadirektor

Ireen Tarto

Ireen.tarto@koda.ee